21 лютага ўвесь свет адзначае Міжнародны дзень роднай мовы. Роднай — значыць любімай, дарагой, беларускай! Мова — душа народа, векавая памяць многіх пакаленняў, наш галоўны нацыянальны скарб. Няма роднай мовы — няма народа. Жыве мова —жыве памяць продкаў, жыве народ! У свеце шмат цудоўных моў. Але наша беларуская - самая чыстая, яскравая, мілагучная. Ці доўга пражыве дрэва, калі ў яго абсякуць карані? Якім стане чалавек, калі ў яго забяруць родную мову? Сёння наш абавязак — гаварыць на роднай мове, шанаваць і берагчы яе! Няхай словы Ф.Багушэвіча “Не пакідайце ж мовы нашай беларускай, каб не ўмёрлі!” будуць своеасаблівым жыццёвым дэвізам для нас.